ওয়েব ডেস্ক : বরানগরের কালীচরণ ঘোষ স্ট্রিটে উদ্ধার সোনার তৈরি প্রাচীন বুদ্ধমূর্তি। জানা গেছে মূর্তিটির ওজন প্রায় সাত কেজি। সোমা সরকার ও সৌরভ সরকার নামে এক দম্পতির বাড়িতে হানা দিয়ে কয়েক কোটি টাকা দামের মূর্টিটি উদ্ধার করে SSB-কাস্টমস। হাতে নাতে ধরা পরে পাচার চক্রের পাণ্ডা শেখ রাজা সহ পাঁচ জন। এই শেখ রাজা, গৃহকর্ত্রী সোমা সরকারের দাদা। বোনের বাড়িতে এনে সে মূর্তিটি লুকিয়ে রাখে। কালীচরণ ঘোষ স্ট্রিটে একটি সোনার গয়নার কারখানার পাশেই ভাড়া থাকেন এই সরকার দম্পতি। গোপন সূত্রে খবর পয়ে তদন্তকারীরা জানতে পারেন, এই বাড়িতেই ঘাঁটি গেরেছে পাচারকারীরা। এরপরই সেখানে হানা দেন তারা। ধরা পড়ে অপরাধীরা।